Η Επιστροφή των Ράφτερ
Δημόσιες σχέσεις.
Η επαγγελματική διατήρηση μιας ευνοϊκής δημόσιας εικόνας.
Είναι κορυφαίο εστιατόριο με δύο αστέρια Michelin
και βρέθηκαν ποντίκια στην κουζίνα του.
Θέλει κόπο για να αντιστρέψουμε το κλίμα.
Διαχείριση θεμάτων.
Η διαδικασία αντιμετώπισης ζητημάτων που επηρεάζουν μια ομάδα.
Εντάξει.
Δημόσιες σχέσεις και διαχείριση θεμάτων.
ΜΑΞ ΛΙΠΙΝΣΚΙ ΔΙΕΥΘΥΝΤΗΣ
- Ναι. -Θα τα χρειαστώ με την οικογένειά μου.
Πέρασε.
Θα βγάλω δελτίο Τύπου για το εστιατόριο.
Προς το παρόν, δεν πρόκειται να ξαναφάω εκεί.
Καλό.
Μπορείς ακόμα να πετάξεις, έτσι;
Απ' την άλλη βδομάδα μού το απαγορεύει ο γιατρός.
Έμαθα ότι αυτή είναι η αδελφή σου.
ΛΟΓΟΚΡΙΘΗΚΕ "ΦΑΣΗ ΚΑΡΜΠΟΝ"
Τόσος ντόρος για μια ζωγραφιά σ' ένα σχολείο στο πουθενά.
Όρθωσε το ανάστημά της.
Δεν θα 'πρεπε να με εκπλήσσει, αλλά όταν μπλέκεται η οικογένειά σου...
Ενδιαφέρθηκε το Παρατηρητήριο Γης.
- Η Ρούμπι τούς θυμίζει την Τούνμπεργκ. - Φύγε από δω!
Ήλπιζα να το κάνεις εσύ.
Θέλω να πας στην Αυστραλία να κάνεις μια εκτίμηση.
Θέλουν να κλείσουμε συμφωνία.
Το Παρατηρητήριο Γης δεν είναι πελάτης μου.
Θα το αναλάβει ο Τζάστιν. Από σένα θέλω να ρετουσάρεις την οικογένειά σου.
Η οικογένειά μου δεν "ρετουσάρεται".
Έλα τώρα.
Σίγουρα με χρειάζεστε;
Δεν θα σου το ζητούσα αλλιώς. Σύστησέ τους τον Τζάστιν
και το αντίστροφο, και γύρνα αμέσως πίσω. Δεν σ' έχω για χάσιμο.
Εντάξει.
Χρόνια έχω να πάω στην πατρίδα μου. Μου δίνεις λίγες παραπάνω μέρες;
Για δουλειά πηγαίνεις, όχι για επανένωση.
Έχεις μεγάλη κατανόηση.
Μαλακός σαν το ατσάλι. Τρεις μέρες. Καλά να περάσεις.
Εντάξει.
Μάλιστα.
Γυρνάω στην πατρίδα.
Οκτώ χρόνια εδώ, κι ακόμα τη λέω "πατρίδα".
ΡΕΪΤΣΕΛ ΡΑΦΤΕΡ ΥΠΕΥΘΥΝΗ ΠΕΛΑΤΩΝ
Το καλό με τις βιντεοκλήσεις είναι ότι δεν φαίνεσαι ολόκληρη.
Δείχνεις στους άλλους μόνο αυτό που επιθυμείς.
Σαν προπέτασμα καπνού.
Τι;
Έρχεται η Ρέιτσελ!
Πότε έρχεσαι με το καλό;
- Πόσο θα μείνεις; - Πέντε μέρες το πολύ.
Εξαρτάται πόσο θα πάρει για να υπογράψει η Ρούμπι με το Παρατηρητήριο Γης.
Να υπογράψει;
Έχει γίνει βάιραλ. Το ξέρω, είναι τρελό, αλλά η διαμαρτυρία με κακάκια
είναι η νέα τάση. "Άπληστοι λευκοί άνθρωποι, φτωχές λευκές αρκούδες".
- Κλασικό. -Το Παρατηρητήριο Γης;
-Δεν μιλάς σοβαρά. - Κι όμως.
Δεν έγινε δα και ζήτημα, έτσι;
Είναι παντού στα σόσιαλ.
Αν υπογράψει σ' αυτούς ως νεαρή πρέσβειρα, θα 'ναι πολύ σπουδαίο.
Είναι γελοίο!
Καταλαβαίνω αν αρνηθείς.
Αγάπη μου, θα κάνω ό,τι θες για να έρθεις.
Εντάξει. Δεν μπορώ να μιλήσω πολύ. Μου δίνεις τον μπαμπά πριν κλείσω;
Δεν είναι εδώ.
- Εγώ είμαι εδώ, ο μπαμπάς στην Μπαραντίνα. - Δεν θα σε βγάλω εκτός προγράμματος.
- Μια χαρά, τότε. -Ακριβώς.
Έχουμε τόσα πολλά νέα να πούμε.
- Όντως. - Ανυπομονώ να σε δω!
- Σ' αγαπάω! - Κι εγώ.
- Τζουλς, δεν ξέρω. -Ούτ' εγώ, πίστεψέ με.
Αυτή η Γκρέτα έχει πολλούς εχθρούς.
Θέλουμε το ίδιο για τη Ρουμπς;
Αν αρνηθούμε αμέσως, η Ρέιτσελ δεν θα έρθει.
Και ποτέ δεν ξέρεις, ίσως μας κάνει να το δούμε αλλιώς.
Η Ρούμπι διεθνής πρέσβειρα;
Ενδεχομένως.
Έχεις δίκιο. Ό,τι απαιτείται για να έρθει η Ρέιτς.
Η Ρούμπι το έμαθε;
Όχι, θα της εξηγήσει η Ρέιτσελ.
Φτάνει Σάββατο πρωί. Πότε λες να κατέβεις;
Δεν έχει δει την Μπαραντίνα. Ας έρθει αυτή εδώ.
Θα μείνει λίγες μέρες. Άσε που θα 'χει και δουλειά.
Θα μπορούσε να τη φέρει κάποιος ή να έρθει αυτή αεροπορικώς.
- Είναι ανάγκη αυτό τώρα; - Ποιο;
Έχει να έρθει χρόνια κι εσύ κάνεις τον πεισματάρη.
Θέλω να δει το σπίτι μας.
Αν δεν μπορεί, φυσικά και θα κατέβω.
Δεν πρόκειται να τη χάσω.
- Ωραία. - Η συμφωνία μας μένει.
Δεν πρόκειται ν' αλλάξει. Εγώ εδώ, εσύ εκεί.
Απλώς θέλω να καταλάβει τι μ' αρέσει σ' αυτόν τον τόπο.
Εντάξει. Θα τα πούμε στο τηλέφωνο, τότε. Κυριακή μεσημέρι.
Επιστρέφει το χρυσό παιδί, λοιπόν.
Νόμιζα πως εσύ περνιόσουν γι' αυτό.
Έτσι είναι. Ανέκαθεν.
Απλώς η Ρέιτσελ δεν το 'χει καταλάβει ακόμα.
Καλά, θέλει λίγη δουλίτσα.
Έχει πολύ αφρό. Μη συνεχίζεις την κουβέντα.
Προσπάθησε ξανά.
Ούτε μ' αυτήν.
Πού πάει ο νους σου;
Άννα, γεια.
Πήρες το μιμίδιο που σου έστειλα;
Ποιο απ' όλα; Θα μου φας όλα τα δεδομένα έτσι όπως πας.
- Μιμίδια; Δωδεκάχρονα είστε; - Ένα αστείο μ' έναν ψυχολόγο.
- Πλάκα είχε. - Συζητιέται αυτό.
Τι παίζει μ' εσάς τους δύο;
Το διασκεδάζουμε.
Στην παλιά μου δουλειά, όλοι ήταν υπερβολικά σοβαροί.
Τα λεφτά ήταν καλύτερα, όμως.
Σ' ευχαριστώ που μ' έσωσες.
Μην το συζητάς.
Εσύ κι εγώ στο Σίδνεϊ.
- Έτσι φαίνεται. - Δείξε λίγο ενθουσιασμό, άντε.
Μεγάλη ιστορία και σύνθετη.
Εντάξει. Τα λέμε στο αεροδρόμιο.
Αφού θα γνωρίσεις την οικογένεια,
και σε περίπτωση που ανακύψει το θέμα, δεν τους το 'χω πει.
Για το μωρό;
Θα 'ταν πιο εύκολο να τους δείξω το τελικό αποτέλεσμα.
Εσύ ξέρεις τους δικούς σου.
- Τη μητέρα μου, τουλάχιστον. - Τόσο χάλια;
Τόσο καλά. Σε σκοτώνει με την ευγένειά της.
Θα σου τα πω στην πτήση.
- Χωρίς πολλές λεπτομέρειες. - Ό,τι απαιτείται για να βγει η δουλειά.
Η δική μου αποστολή είναι να βγάλω μια θετική εικόνα.
Και να μπω στο αεροπλάνο.
ΓΕΦΥΡΑ ΣΙΔΝΕΪ ΕΙΣΙΤΗΡΙΑ
Να ρωτήσουμε τη Ρέιτσελ αν θέλει ν' ανεβεί στη Γέφυρα.
Ή μήπως να βγάλουμε εισιτήρια για έκπληξη;
Δεν είναι τουρίστρια.
Κάποτε είπε πως δεν ανέβηκε ποτέ.
Θα 'ταν υπερβολή να της κάναμε το τραπέζι;
Μόνο οι τρεις μας. Κι ίσως να την έπαιρνα μετά για σπα;
Ό,τι τραβάει η ψυχή σου.
- Χαίρομαι που χαμογελάς. - Θα ήθελα να τη γνωρίσω.
Κανόνισέ τα όλα, τότε.
Απόλαυσε το διάλειμμα από την εξωσωματική.
Σε κάθε μας συζήτηση έρχεται και κολλάει η εξωσωματική ή πλανάται από πάνω.
Δεν νομίζω να το κάνει επίτηδες.
Πιστεύει πως με θετική σκέψη θα μείνω εντέλει έγκυος.
Οι γυναίκες που τα καταφέρνουν
δεν αλλάζουν συμπεριφορά. Το σώμα τους υπακούει. Το δικό μου όχι.
- Είσαι στ' αλήθεια τόσο απελπισμένη; - Μόνο ένα ωάριό μου γονιμοποιήθηκε.
Ένα από τα οκτώ.
Ίσως θα 'ταν καλύτερα να του πεις πώς αισθάνεσαι.
Όχι, μέχρι να μαζέψουμε λεφτά για άλλον έναν κύκλο.
Προτιμώ να το αποφύγω.
- Ο κουνιάδος σου. - Τι έκανε;
Είναι λες κι αποφάσισε πως είμαι η νέα κολλητή του
χωρίς να με ρωτήσει.
Με πρήζει με άθλια ανέκδοτα όλη μέρα.
- Λες να σου την πέφτει; - Δεν τον έχω ψυχολογήσει ακόμα.
Ίσως χαίρεται απλώς που άλλαξε δουλειά.
- Θες να του πω να σταματήσει; - Όχι, το 'χω.
- Ευχαριστώ. Θα αισθανόμουν άβολα. - Ναι.
- Ξανά; - Ξανά.
ΚΟΙΤΑ! ΟΙ ΚΟΠΟΙ ΜΟΥ ΑΠΕΔΩΣΑΝ!
Θέλει όντως κόπο.
- Καλώς ήλθατε στο Anderson. - Ευχαριστώ.
Θα πάρουμε τις αποσκευές σας.
Λοιπόν,
θα επικοινωνήσω με τον πελάτη. Καλή τύχη με το σόι σου.
Σχετικά μ' αυτό, θα σε πείραζε να έρθεις;
Μπορείς να δεις τη Ρούμπι επιτόπου πριν το μίτινγκ.
Θα βοηθούσε και την αποκάλυψή σου;
Θα περιόριζε τις ερωτήσεις.
Δεν μπορείς να αρνηθείς.
Όπως το 'πες, για τη Ρούμπι.
- Αν σου φέρομαι άδικα... - Θα αρνιόμουν.
Έρχεται όπου να 'ναι. Μπορείς να στρώσεις το τραπέζι;
Αφού για μένα έρχεται, γιατί με βάζετε να κάνω τις δουλειές;
Πού το 'μαθες αυτό;
Μην κοιτάς εμάς.
Πρόσεξες πόσο μικρό είναι το σπίτι;
Ό,τι λέτε ακούγεται.
Τίποτα δεν είναι τελεσίδικο.
Θα δούμε τι έχει να μας πει το Παρατηρητήριο Γης
και θα το σκεφτούμε.
Αν συνεχίσεις αυτό το υφάκι, δεν πρόκειται να συμφωνήσουμε σε τίποτα.
Στρώσε το τραπέζι, σε παρακαλώ.
Ευχαριστώ.
Ήρθε ταξί!
Τηλεφωνήστε στον πατέρα σας.
Εδώ είμαι.
Έφτασε!
- Γεια σου, οικογένεια! Ήρθα! - Θεούλη μου!
Πόσο χαίρομαι!
- Θεέ μου! - Έκπληξη!
- Ντέιβ; - Το βλέπω.
- Είναι... - Ναι.
Γιατί δεν μας το είπες; Πώς έγινε;
- Είπες ότι δεν έβγαινες με κάποιον. - Από δω ο Τζάστιν.
Τζάστιν...
- Τζάστιν; -Γεια.
Τζάστιν.
Όχι.
Απλώς Τζάστιν. Τζάστιν Γκάβιν. Καμία ανάμιξη στα υπόλοιπα.
Με συγχωρείς.
Ήρθε για να αναλάβει τον πελάτη.
Χάρηκα πολύ.
Λοιπόν, ποιος είναι ο πατέρας;
Διαχείριση θεμάτων. Ξεκινάει αμέσως.
Ορίστε. Τσιμπήστε αυτά προς το παρόν.
- Έχουμε να κουβεντιάσουμε. - Για μένα ήρθε.
- Αργότερα. - Δεν έχει πρόβλημα η Ρέιτσελ.
Ακριβώς γι' αυτό το σχόλιο θέλω να μείνεις εδώ.
- Εσύ δεν συμφωνείς; - Κάθε πράγμα στον καιρό του. Μείνε.
Μεγάλη αγένεια.
Να τος κι ο μπαμπάς.
-Δεν θα το κρατούσα μυστικό για πάντα. -Πάλι καλά.
Απ' ό,τι φαίνεται, η Νέα Υόρκη δεν σε άλλαξε.
- Αν και ανέβασε ψηλά τον πήχη. - Ναι.
Ήταν απροσδόκητο.
Ακόμα προσπαθώ να καταλάβω τι συνέβη.
Συγγνώμη, Τζάστιν, που σε μπλέκουμε με τα δικά μας.
- Καλά είμαι. - Όχι, θα τα πούμε αργότερα.
Ακόμα καλύτερα.
- Το φαγητό είναι σχεδόν έτοιμο. - Ευχαριστούμε, Κας.
Πάω να βοηθήσω.
- Ήθελα να ρωτήσω... - Σίγουρα η Ρέιτς θα σ' έβαλε σε σκέψεις.
Μια χαρά είμαι.
Δεν είσαι. Το καταλαβαίνω.
Σας αφήνω. Ξαναμιλάμε αύριο, για να μου πεις πότε θα έρθεις.
- Μόλις κλείσει η συμφωνία. - Θέλω πολύ να δεις το σπίτι μας.
Αν το θες κι εσύ, βεβαίως.
Θα μείνω μόνο μια βραδιά.
Πέτα ως το Ταρί και θα 'ρθω να σε πάρω. Έλα κι εσύ, Τζάστιν.
Δεν μπορώ, αλλά ευχαριστώ.
Να κλείσω πρώτα την επιστροφή μου.
Εντάξει. Τα λέμε αύριο.
Τι παίζεται μ' εσάς τους δύο;
Η μαμά εδώ, εσύ εκεί.
Χωρίζετε;
Όχι.
Δεν το πιστεύω ότι δεν μου 'πες τίποτα.
Μάλλον κέρδισες εσύ αυτόν τον διαγωνισμό.
Δεν χωρίζουμε με τον πατέρα σου. Είμαστε μαζί, αλλά προς το παρόν,
επιλέγουμε να μείνουμε σε διαφορετικά μέρη.
Οι σχέσεις εξ αποστάσεως δεν κρατάνε. Είδες τι έγινε με τον Τζέικ.
Μας ενώνουν περισσότερα με τον μπαμπά σου απ' όσα εσένα και τον Τζέικ.
Έλα. Λοιπόν...
Ο πατέρας;
Απλώς συνέβη μια βραδιά σε μια εκδήλωση.
Είναι παντρεμένος.
Μάλιστα.
Αυτό το βλέμμα προσπαθούσα ν' αποφύγω.
Ποιο βλέμμα;
Της ήπιας αποδοκιμασίας; Δεν ήταν λόγος να το κρατήσεις μυστικό.
Μπορούμε να τ' αφήσουμε μέχρι να κλείσει το θέμα με τη Ρούμπι;
Γι' αυτό κουβάλησες τον Τζάστιν;
Εκείνος ήρθε για να σας γνωρίσει, κι εγώ για δουλειά.
Όπως είπα, το καθετί στην ώρα του.
Έτοιμο το φαγητό. Θα μιλήσουμε για το Παρατηρητήριο Γης;
Νόμιζα πως δεν θα της το έλεγες.
Ο Κάρμπο λέει πως πρέπει να κινηθούμε γρήγορα.
Το έμαθε κι ο Κάρμπο;
- Έχω κανονίσει συνάντηση για αύριο. - Ναι!
Μόνο οι δυο μας.
Ανοίγεις το κουτί της Πανδώρας.
Κολέγιο της Βοστόνης. Ξακουστό δεν είναι;
Αυτήν την εντύπωση έχω.
Είναι καλό πανεπιστήμιο, ναι.
Είσαι στην ομάδα της Ρέιτσελ στη Νέα Υόρκη ή...
Πώς πάει το πράγμα;
Η αδελφή σου χειρίζεται σπουδαίους πελάτες.
Χαίρομαι πάντα να δουλεύω μαζί της.
Τον Τζάστιν τον άρπαξε η εταιρεία πριν καν αποφοιτήσει.
- Σου είπα ότι θα περάσεις από ανάκριση. - Από ευγένεια ρώτησα.
Φαίνεται πως έχεις λαμπρό μέλλον.
- Ο μπαμπάς μου δουλεύει σε μπαρ! - Μόλις ξεκίνησα.
Δούλευα σε μπαρ όταν σπούδαζα.
Ωραία, για στριμωχτείτε για μια φωτογραφία.
Δεν έχω συχνά όλα μου τα παιδιά ταυτόχρονα στον ίδιο χώρο, οπότε...
Κι εσύ, Τζάστιν.
- Μαμά, οικογενειακή είναι η φωτό. - Αφήστε να τη βγάλω εγώ.
Πολύ ευγενικό εκ μέρους σου.
Μια χαρούλα.
Χαμογελάστε όλοι.
Το πουλάκι!
Χαρούμενη οικογενειακή φωτό.
Με εμφανές έλλειμμα διαφάνειας.
Ναι;
Συγχαρητήρια, παππού.
- Ο Πάντο δεν κρατάει μυστικά. - Δεν γινόταν.
- Σκέφτηκα ότι θα το χρειαστείς. - Δεν λέω όχι. Ευχαριστώ.
Έμαθα ότι η Ρέιτσελ κουβάλησε κι έναν τύπο.
Όχι τον πατέρα. Κανένα νέο ακόμα επί του θέματος.
- Θα κατέβεις να τους δεις; - Και τι θα άλλαζε;
Δεν νομίζεις πως η Τζούλι χρειάζεται στήριξη;
Την έχει. Από δω που βρίσκομαι.
Λέει ότι τάχα μας έχουν ανάγκη τα παιδιά.
Ενώ η Ρέιτσελ δεν καταδέχεται να μας πει καν ότι είναι έγκυος,
κι ο Νέιθαν παρατάει μια καλή δουλειά για να δουλέψει σε μπαρ.
Τα παιδιά αποφασίζουν πλέον μόνα τους.
Είσαι χαρούμενος;
Εσύ εδώ κι η Τζούλι εκεί;
Προς το παρόν, το πράγμα δουλεύει.
Μ' αυτό εδώ με βλέπω να πετάω από χαρά.
- Καθόλου κακό το κρασί. - Γεια μας.
Ασφαλώς και δεν χαίρομαι για την Τζούλι, αλλά περνάω καλά εδώ στην Μπαραντίνα.
Είναι ένα σίριαλ στην τηλεόραση που έλεγα να δω.
Να μη σε καθυστερώ, τότε.
Γιατί δεν κάθεσαι να το δούμε μαζί; Είναι εγκληματικό. Με καλές κριτικές.
Νωρίς είναι ακόμα. Γιατί όχι;
- Έχουμε και το κρασί να τελειώσουμε. - Γεια μας.
Θα περάσω στις 2:00.
Αρκεί να καλμάρεις τις προσδοκίες της Ρούμπι.
Ήδη άρχισε να κοκορεύεται.
- Άσ' το στη μεγάλη αδελφή. - Και να τηλεφωνήσεις στον μπαμπά σου.
Γιατί δεν έρχεσαι κι εσύ;
Όχι, προσπαθούμε να βρούμε τον ρυθμό μας. Ο πατέρας σου είναι καλύτερα μόνος του.
Συγγνώμη για όσα τράβηξες απόψε.
Πού να δείτε και το δικό μου σόι. Άλλωστε, έπρεπε να σας γνωρίσω.
Νιώθω πως είμαστε σε καλά χέρια.
Θα πω στον Μπεν και τον Νέιθαν να κανονίσετε κάνα ξεφάντωμα.
- Μαμά... - Να δει πώς γλεντάμε εδώ στην Αυστραλία.
Να δω τους συγγενείς της Ρούμπι εν δράσει; Ανυπομονώ.
Χάρηκα πολύ που σε είδα.
Είμαι εδώ για σένα. Να το ξέρεις, από κάθε άποψη.
Το ξέρω.
Αντίο.
Είδες τι εννοούσα; Δεν είναι ανάγκη να βγεις με τ' αδέλφια μου.
- Πλάκα θα 'χε. - Αμφιβάλλω.
Είναι καλοί άνθρωποι.
Είναι το σόι μου.
ΠΡΟΣ ΝΤΕΪΒ: ΤΙ ΒΡΑΔΙΑ!
Άκυρο, λοιπόν, για τη Γέφυρα.
Θα ξεγεννούσε ανεβαίνοντας.
Έχεις καμιά εναλλακτική;
Θα δω. Δεν είναι ανάγκη να την πρήζουμε.
Εσύ ήσουν που ήθελες να κάνετε παρέα.
Δεν κάνει να την κουράζουμε.
Θέλω πολύ να βγω για τρέξιμο.
- Κανείς, λοιπόν, δεν είχε ιδέα; - Όλοι έπαθαν πλάκα.
Ο Μπεν πιστεύει ότι ταράχτηκα επειδή την είδα έγκυο. Κλασικά.
Γιατί ταράχτηκες, τότε;
Θ' αρχίσει να με φαντάζεται έγκυο, κι αυτό είναι δέκα φορές χειρότερο.
- Το πράγμα παίρνει διαστάσεις. - Έχεις δίκιο.
- Πρέπει να το ξεκαθαρίσεις. Εδώ μέσα. - Όταν πρέπει.
Ως τώρα, όλα περιστρέφονταν γύρω από αυτό,
και φαίνομαι να πετάω λευκή πετσέτα.
Όχι πάλι ο Νέιθαν;
Μη μου πεις! Αυτό ήταν το καλύτερο ως τώρα.
Νέιθαν, την έχεις πρήξει. Κοίτα τις αντιδράσεις της.
Δεν το γουστάρει. Βάλε κάποια όρια.
Όπως ξέρετε, το σκεπτικό μας είναι να έχουμε νεαρούς πρέσβεις σε όλο τον κόσμο.
Εσείς θα κληρονομήσετε τη Γη, την οποία εμείς τώρα σπαταλάμε.
Εδώ κουμπώνουν τα έργα της Ρούμπι.
Κι έχω ένα σωρό ζωγραφιές στο μυαλό μου.
Λίγοι μαζεύουν τα κακά των σκύλων τους, άρα δεν θα στερέψουν οι πρώτες ύλες.
Λίγοι νοιάζονται για τον πλανήτη μας, άρα δεν υπάρχει δίλημμα συνεργασίας.
- Πολύ ωραία το έθεσε. - Όντως.
Είστε απολύτως σύμφωνη μ' αυτό, κυρία Ράφτερ;
- Εγώ... - Οι γονείς μου συμφωνούν απολύτως.
Προφανώς, μας απασχολεί η ηλικία της Ρούμπι,
γι' αυτό έλεγα να ξεκινήσουμε και βλέπουμε.
Πάντως, είναι ένα θέμα με το οποίο παθιάζεται.
Σίγουρα μετρά και η συμμετοχή της αδελφής της στο εγχείρημα.
Ο Τζάστιν θ' αναλάβει. Εγώ απλώς έκανα τις συστάσεις.
Βεβαίως.
- Είστε σε καλά χέρια μαζί του. - Μ' εμάς.
- Ωραία. - Υπέροχα.
- Όλα πήγαν άριστα. - Φαίνονται πολύ αποφασισμένοι.
- Μένει να πέσουν και οι υπογραφές. - Ναι.
- Κάρμπο! - Γεια!
- Πού ήσουν; - Με πλάκωσε το πάπλωμα. Γεια σου, Ρέιτς!
Ωραίο το νέο σου λουκ. Γεια. Κάρμπο.
- Τζάστιν. - Θα έχεις δει εκπομπές μου.
Έχω.
Έτοιμη η συμφωνία; Να τη βγάλω στον αέρα.
Έχω ένα εκατομμύριο φόλοουερ και βάλε.
Άφησα το όνομά μου στον σεκιουριτά
να επικοινωνήσει με κάποια βοηθό.
- Θα το τακτοποιήσω. Πηγαίνετε εσείς. - Ναι, πάμε να περιμένουμε έξω.
- Ο Κάρμπο δεν θα έρθει; - Αργότερα.
Πάμε.
- Κάρμπο. - Ναι.
Εγώ είπα να μη σ' αφήσουν ν' ανέβεις.
Γιατί;
Είμαστε εν μέσω διαπραγματεύσεων.
Αν μπουκάρεις μέσα, μπορεί να χαλάσει το πράγμα.
Ήθελα να τους δείξω τα καλούδια μας. Μαγνητοκακάκια για το ψυγείο. Καλό, ε;
Μια κουβέντα θα σου πω: θάψ' το.
Πιστεύεις ότι θα επικροτούσαν αυτήν τη στρατηγική;
Δεν θα την έπαιρναν χαμπάρι αν δεν ήμουν εγώ.
Τέτοια "καλούδια" δεν έχουν θέση στην εκστρατεία μας.
Χάρηκα που τα είπαμε, πάντως. Τι κάνει η Ρέτα και ο Θίο;
Καλά.
- Συγχαρητήρια. - Ευχαριστώ.
- Πού πήγε η αμερικάνικη προφορά; - Την άφησα στο Μανχάταν.
Ξέρω ότι είχες καλές προθέσεις.
- Ο Κάρμπο δεν θα έρθει; - Όχι, δεν θα συμμετέχει.
- Θα 'πρεπε. - Κι όμως.
Πάμε να τσιμπήσουμε κάτι πριν γυρίσουμε σπίτι.
Πολύ καλή ιδέα.
- Θα σε πάρω. - Θα ενημερώσω τον Μαξ.
Φαντάζομαι πως ήδη έχεις τα πάντα,
αλλά η γιαγιά έχει δικαίωμα να συνεισφέρει.
- Από βιολογικό βαμβάκι. - Τι γλυκό!
Βασικά, δεν έχω πάρει τίποτα ακόμα.
Τι; Δεν θα μείνει εκεί για πάντα, ξέρεις.
Ναι, κάτι ανέφερε ο γιατρός.
Δεν θα κάνω παιδιά όταν μεγαλώσω.
Είναι ανεύθυνο να αυξάνεις κι άλλο τον πληθυσμό του πλανήτη.
Άκου τη συμβουλή μου, τότε.
Ένα μπουκάλι σαμπάνια μπορεί να σου φανεί καλή ιδέα, μα το δεύτερο δεν είναι ποτέ.
Να μην οδηγούμαστε σε υπερκατανάλωση σ' έναν κόσμο με περιορισμένους πόρους.
Είμαι σίγουρη πως άλλο εννοούσες.
Πολύ χαριτωμένο.
Σοβαρά τώρα, κρύψτε το. Δεν είναι ανάγκη να το βλέπει η Κάσι.
- Μια χαρά φαίνεται. - Όλο εκεί το πας.
- Δεν το κάνω επίτηδες. - Και πώς να το αποφύγεις;
Πάω να πάρω τον Τζάστιν.
Είναι απαραίτητο αυτό;
- Το κάνω από ευγένεια. - Πού θα τον πας;
- Στον Ναυτικό Όμιλο. - Μπεν!
Αν μας αρέσει εμάς, θ' αρέσει και σ' εκείνον.
Η καλύτερη πιατέλα θαλασσινών στην Αυστραλία.
Ο Μπεν το παίζει υπερπροστατευτικός.
Δεν τον κατηγορώ. Η εξωσωματική έχει κουράσει και τους δύο.
Είμαι σίγουρη.
Αν μου ξεφύγει τίποτα και για τον Νέιθαν, θα κάνουν κόμμα εναντίον μου.
Μια χαρά τα πας.
Βρίσκεις;
Δεδομένων των συνθηκών.
Φυσικά και βλέπεις τη ζωή με άλλο μάτι.
Δεν χάλασα.
Απλώς σε αλλοίωσε λιγάκι η Νέα Υόρκη.
Λίγο επικριτικό μού ακούστηκε.
Όχι. Ήθελες να δεις τον κόσμο και το έκανες.
Κι είμαι πολύ περήφανη για σένα.
- Αλήθεια; - Ασφαλώς. Περήφανη και προβληματισμένη.
- Πάμε στα δικά σου. - Θα τα βρούμε με τον πατέρα σου.
Δεν θέλω ν' ανοίξουμε αυτό το θέμα τώρα.
- Θα τα βρείτε; - Ναι.
Πάμε να δούμε τον παππού σου μετά το φαγητό;
Θα το 'θελα.
- Ορίστε. - Θεούλη μου!
Τι πάει να πει αυτό;
- Είσαι καλά; - Μη σε πάρει από κάτω.
Σε ξέρω οκτώ χρόνια.
Μην αποκαρδιώνεστε και ορρωδείτε, δεσποινίδες.
Πού έμαθες εσύ να μιλάς έτσι;
Οι γονείς μου με σπούδασαν.
Έπιασαν τόπο τα λεφτά τους.
Εδώ δουλεύεις για συμπλήρωμα;
Σερβίρω τα σαββατοκύριακα. Έξτρα χρήματα για προκαταβολή.
Θ' αγοράσεις σπίτι; Καλή τύχη σού εύχομαι.
- Πού εργάζεσαι κανονικά; - Εδώ.
Αυτή είναι η βασική δουλειά μου.
Όχι η συμπληρωματική.
Μπράβο σου.
Για πες, λοιπόν, τι σκέφτεσαι να κάνεις τώρα;
Έπρεπε να δεις την αντίδρασή τους. "Δεν ενδιαφερόμαστε".
- Σε καταλαβαίνω. - Το ίδιο και η Άννα.
- Η Άννα; - Ναι.
- Ως κι η Κάσι μού την είπε. - Η Κάσι;
"Βάλε κάποια όρια" μου λέει.
- Κι αυτό για μερικά μιμίδια. - Εμένα μου την είπε η Ρέιτς.
Δεν μιλάμε απλώς για λάικ στα σόσιαλ. Έχω ένα εκατομμύριο φόλοουερ
κι εγκεκριμένο προφίλ, μα δεν της κάνουν.
Για δες, έφτασε και το παιδί-θαύμα.
Αμφιβάλλω αν στηρίζει τη Ρέιτσελ.
- Εσύ τι λες; - Υποκρίνεται.
- Υποκρίνεται; Έτσι λες; - Το ξέρω.
Το ξέρω το σινάφι του.
Γεια. Κοίτα ποια ήρθε.
Γεια σου, παππού.
Χαίρομαι που σε βλέπω.
Τι γυρεύεις εδώ;
- Τι γυρεύει αυτή εδώ; - Η Ρέιτσελ είναι.
- Το ξέρω αυτό. - Σου είχα πει ότι θα ερχόταν.
- Τώρα μας θυμήθηκε; - Για δουλειά ήρθε.
- Έτσι εξηγείται. - Όχι μόνο.
Πάντως όχι για μας.
Δεν μπορούσες να έρθεις στην επέτειο των γονιών σου, δεσποινίς ξιπασμένη;
Μπαμπά.
Εμείς ήμασταν παρόντες. Εσύ πού ήσουν;
Πήρα τηλέφωνο, θυμάσαι;
Το θυμάμαι καλά.
Δεν έχασα τα λογικά μου ακόμα, ό,τι κι αν ακούς να λένε εδώ.
Δεν μπήκες καν στον κόπο να ντυθείς.
Γιόρταζαν 35 χρόνια γάμου,
κι εσύ καθόσουν εκεί με τις παλιοπιτζάμες σου.
Μπαμπά, ήταν νύχτα εκεί.
Κι εδώ ήταν νύχτα, αλλά κάναμε τον κόπο.
- Η Ρέιτσελ ξύπνησε μόνο γι' αυτό. - Ανέκαθεν τη δικαιολογούσες.
"Η Τζούλι την κακομαθαίνει" έλεγε η μάνα σου.
Δίχως τιμωρία, το παιδί δεν μαθαίνει.
Νέα Υόρκη... Ξέχασες την πατρίδα σου.
- Μεγάλη αχαριστία. - Μπαμπά, δεν έχεις δίκιο.
- Το δίκιο είναι με το μέρος μου. - Δεν χαίρεσαι...
Δεν πειράζει, μαμά.
Μάντεψε, παππού.
Περιμένω παιδί.
Κοίτα. Είδες;
Η πρώτη σου δισέγγονη.
- Κορίτσι; - Ναι.
Η μάνα σου δεν μου το είπε. Δεν μου το 'πες.
Δεν είναι ωραίες οι εκπλήξεις;
Φαντάζομαι.
Πολύ όμορφη έκπληξη.
Ευχάριστη.
Η μικρή μας Ρέιτσελ.
Που θα γεννήσει κοριτσάκι.
Μια μικρή Ράφτερ.
Θα έλεγα "Θεσπέσια".
Συμφωνώ μαζί σου, παππού.
Έπρεπε να σε προειδοποιήσω.
Όχι, πού να ξέρεις;
Ήλπιζα για το καλύτερο. Δεν είμαστε σίγουροι τι να περιμένουμε.
Καλά το χειρίστηκες.
Εσύ πώς το χειρίζεσαι;
Πώς αντέχεις να μη βλέπεις τον μπαμπά που ήξερες;
Δεν έχεις επιλογή, όταν αλλάζει κάποιος που αγαπάς.
Αυτό δεν αφορούσε εσένα.
Με πιάνει, όμως.
Μακάρι να μου ανοιγόσουν περισσότερο.
Όταν νιώσεις έτοιμη.
- Ώρα για εκείνη την κουβέντα. - Εντάξει.
Δεν ήταν της μιας βραδιάς, μαμά.
Είχαμε σχέση.
Έλεγε ότι θα χώριζε με τη γυναίκα του. Αντ' αυτού, μου έδωσε μια επιταγή
και το όνομα ενός καλού γιατρού, όταν του το είπα.
Κι άρχισε ξαφνικά να με αποφεύγει.
Έσκισα την επιταγή και σκέφτηκα να πάω στον γιατρό.
Δεν ήθελα να κάνω κι άλλη έκτρωση.
Ήθελα τον σύζυγο μιας άλλης.
Κι όχι τη δική σου αποδοκιμασία.
- Θα συγκρατούσα τα λόγια μου. - Μαμά...
Θα ενθουσιαζόμουν, βέβαια. Αλίμονο.
Ούτε τον ενθουσιασμό σου χρειαζόμουν.
Αφού γεννηθεί το μωρό, και με τη σερατονίνη στα ύψη,
τότε σίγουρα θα έχω ανάγκη τον ενθουσιασμό.
- Δεν θα μπλεκόμουν. - Το κάνεις, όμως.
Έτσι είσαι.
Όπως τώρα.
Ρώτησες τον Νέιθαν και τον Μπεν αν σ' έχουν ανάγκη εδώ;
Εσύ όμως ήρθες και παράτησες τον μπαμπά εκεί.
- Δεν είναι μόνο αυτό. - Το ξέρω, αλλά αυτή είναι η ουσία.
Δεν μπορείς να το ελέγξεις.
Είναι στη φύση σου ο ρόλος της μητέρας.
Και δεν ήθελα να τον προβάλεις σ' εμένα.
Κατάλαβα.
- Αν ακούστηκε ψυχρό... - Όχι.
Όταν γεννηθεί το μωρό, θα θέλω πολύ να του δείξω τη γιαγιά. Εννοείται.
Ασφαλώς.
Ν' ακούσεις την άποψη και του πατέρα σου.
Θα το κάνω.
Και χρειαζόμαστε κι οι δύο ένα τσάι.
Θα φέρει επιτέλους τα ποτά μας;
Μάλλον έχει άλλα στο μυαλό του.
Απλώς μιλάνε.
- Της τρέχουν τα σάλια. - Ναι.
- Είναι νέος, ελεύθερος. Γιατί όχι; - Πού είναι τα όριά του;
Δεν συμφωνείς ότι γλείφει τη Ρέιτς;
- Εννοείται αυτό. - Λες και θα το 'ξερες.
Ξέρω το σινάφι του.
Όλο χαμόγελα κι ευγένεια για να κερδίσουν την εύνοια του αφεντικού.
- Δεν είναι το αφεντικό του. - Καταλαβαίνεις τι εννοώ.
Πάει ν' ανεβεί ψηλά με γλείψιμο.
Ρε φίλε...
- Αστειεύομαι. - Δυο κουβέντες ανταλλάξατε.
Επειδή την έπεσε στην Άννα.
Υποτίθεται ότι θα έβγαινε μαζί μας.
Νομίζω πως θέλει βοήθεια με τα ποτά.
Έχω καλύτερη ιδέα: γυρνάμε σπίτι.
- Όχι. - Ναι.
Πάνω του, Νέιθαν.
Είναι στη λίστα με τα απωθημένα μου. Σίγουρα θέλω να πάω εκεί μια μέρα.
Πάρε με τηλέφωνο αν έρθεις.
Μια γυναίκα με αρχές, όπως ακριβώς μ' αρέσει.
Ετοιμαζόμουν να φέρω τα ποτά.
'Όρια", μου λέει. Να σέβομαι τα όρια.
Μάλλον αυτό αλλάζει όταν ο άλλος είναι νεαρός και σέξι.
Στο καλάθι των αχρήστων. "Όρια"; Δεν ξέρω καν πώς γράφεται.
Εντάξει, να πηγαίνουμε.
Αν έχει κάτι να πει, μην τον εμποδίζεις.
Σοβαρά τώρα, αγνόησέ τον.
- Θα τον βάλω σε ταξί. - Το 'χω.
Άμα τον ενθαρρύνατε, θέλετε κι οι δυο πολύ ξύλο.
- Εγώ, πάντως, όχι. - Κι ο Νέιθαν θέλει ένα καλό χαστούκι.
- Είσαι γυναικάς. - Άμα αυτό πιστεύεις.
Έτσι ακριβώς είναι οι γυναικάδες. Σε ξέρω.
Επειδή παλιά ήμουν σαν εσένα.
Είχα στα πόδια μου ολόκληρο τον κόσμο.
Απόλαυσέ το όσο διαρκεί.
Και τι σαχλαμάρες ήταν αυτές που έλεγες στο σπίτι μας;
Καμιά προαγωγή γυρεύεις;
Καλά που μ' ενημερώσατε.
Ο Έντουαρντ θα κοιμηθεί εδώ απόψε.
Έλα, κάτσε.
Έτσι μπράβο, αγάπη μου. Θα φέρω τον κουβά.
Να 'σαι καλά.
Κάθε βράδυ, σε κάθε αυστραλέζικη πόλη.
Το 'χουν τάμα εδώ οι άντρες.
Ήθελα να γνωρίσω την οικογένεια.
Όταν χρειάζεται να καλύψουμε μια ζημιά, καμιά φορά βάζουμε επιχρίσματα.
Ως πρώτο βήμα, όμως, οφείλουμε να επανορθώσουμε.
Η μαμά είπε ότι θα πήγαινες να δεις τον μπαμπά.
Ναι, ίσως καταφέρω να τον συνετίσω.
Ναι, καλή τύχη. Εμείς δεν μπλεκόμαστε στα πόδια τους.
Κατανοώ και τις δύο πλευρές.
Κρίμα που υπάρχουν πλευρές. Τέλος πάντων...
Ναι.
Συγγνώμη για χθες. Όταν κατάλαβα ότι ο Νέιθαν είχε μεθύσει, ήταν ήδη αργά.
Αφού αρχίσαμε τις συγγνώμες, δέξου και τη δική μου.
Έπρεπε να φανταστώ πόσο θα επηρέαζε αυτό την Κάσι.
Μην το σκέφτεσαι.
Πόσο κοστίζει η εξωσωματική; Θέλω ν' αναλάβω τα έξοδα.
Ας τα πηγαίνει καλά ένα ζευγάρι στο σόι μας.
Όπως είμαι εγώ, ο Νέιθαν, η μαμά κι ο μπαμπάς, απομένετε εσύ κι η Κάσι.
Μην πιέζεσαι.
Μπορώ να σας τα κάνω δώρο, να σας τα δανείσω, ό,τι προτιμάτε.
Ξέρω ότι δεν θες να πάρεις τα λεφτά μου...
Όχι, δεν ισχύει, γιατί το θέλει η Κάσι.
Θέλω να της το προσφέρω όπως μπορώ.
Ορίστε, λοιπόν. Να γιατί ο Μπεν τα πάει καλά στις σχέσεις του.
Σ' ευχαριστώ.
Κάτσε να της το πω πρώτα. Θα ενθουσιαστεί.
Θ' αντέξεις και τους δύο;
Βεβαίως. Όλα καλά μ' εσένα και τη Ρέιτς;
Θα σου πει. Φτάνουν απόψε.
Ανυπομονώ. Αρκεί να 'σαι εσύ καλά.
Κάνω ό,τι μπορώ. Αντίο.
Αντίο.
Αυτός είναι ο τρόπος μου για να ζητήσω συγγνώμη.
Αν είναι έτσι, να μεθάς πιο συχνά.
- Όχι. Ειλικρινά, δεν θα 'πρεπε. - Με τον μπαμπά σου μιλούσα.
- Σίγουρα θα καταχάρηκε. - Η Ρέιτσελ πηγαίνει εκεί απόψε.
Πήγαινε μαζί της.
- Δεν μπορώ. - Μπορείς.
Ο Έντουαρντ ξεκίνησε σχολείο. Είναι η πρώτη του βδομάδα.
Έχουν εκδρομή στον ζωολογικό με τους γονείς.
Θα τον πάω εγώ. Λατρεύω τα ζώα. Κι ο Έντουαρντ περνά καλά εδώ μαζί μας.
Πιστεύω ειλικρινά ότι μια αλλαγή σκηνικού θα σε βοηθούσε.
Δεν ωφελείς κανέναν έτσι.
Η ζωή μου καταρρέει, μαμά.
Το ξέρω.
Μάλλον το να σερβίρω ποτά δεν μου ταιριάζει ως δουλειά.
Ναι.
Και το να βλέπω την Άννα...
Ούτε αυτό θα με βοηθήσει, μάλλον.
Άρα έφυγες για Μπαραντίνα.
Η Ρέιτσελ δεν θ' αντέξει πέντε ώρες ταξίδι μαζί μου.
Θα 'χεις πολύ χρόνο να ζητήσεις συγγνώμη που ξέρασες
πάνω στον συνάδελφό της.
Να το πω αμέσως επειδή με τρώει; Σου ζητώ χίλια συγγνώμη.
Ο Τζάστιν δεν είναι σαν εσένα.
Το ξέρω.
Πώς είμαι εγώ;
Θα το κουβεντιάσουμε στη διαδρομή.
"Πώς είμαι εγώ; Η μαμά;"
Δεν θα πλήξουμε, νομίζω.
Όπως το 'πες.
Ο κουνιάδος σου είναι μεγάλος καραγκιόζης.
Η Ρέιτσελ αναλαμβάνει τα έξοδα για νέες εξωσωματικές.
Όσες απαιτηθούν.
Δεν μπορώ να αναβάλλω άλλο την κουβέντα.
Να σου πω κάτι;
- Ναι. - Ξέρεις τι συνέβη με τον Τζάστιν;
Ζήλεψα.
Σοβαρά, μου θύμισε αυτό που ήμουν κάποτε.
Πού χάθηκε στην πορεία;
Εγώ να δεις. Μια μικροαστή, που νόμιζε ότι ένα γραφείο στο Σίδνεϊ
θ' αποτελούσε καταξίωση.
Πώς τον έχασα στην πορεία;
Ξέρεις τι σκέφτομαι όταν δεν με πιάνει ύπνος;
Καλύτερα να μη μάθω.
Όταν αγχώνομαι στη σκέψη πώς θα τα βγάλω πέρα
κι αν έκανα τεράστιο λάθος, σκέφτομαι "Δες τον Νέιθαν.
"Κοίτα πόσο καλά τα πήγε με τον Έντουαρντ".
Και τα κατάφερες σχεδόν ολομόναχος.
Είναι σπουδαίο παιδί.
Ξέρω ότι πολλά πράγματα δεν ήρθαν όπως τα ήθελες,
αλλά δες τον Έντουαρντ.
Μακάρι να τα πάω κι εγώ όσο καλά τα πήγες.
Μ' επαινείς πολύ περισσότερο απ' όσο μου αξίζει.
Ξέρω ότι όλα τα υπόλοιπα είναι για κλάματα και σε αγχώνουν.
Πώς καταντήσαμε έτσι οι δυο μας;
Δυο παλιάτσοι.
Σαν ν' ακούω το αφεντικό να μου ψιθυρίζει "Είδες τι καλά που είναι ν' ανοίγεσαι;
"Έχεις μπροστά σου μια νέα προοπτική
"για να την κατακτήσεις".
Μπαμπά! Γεια!
Κοίτα δω!
Γεια σου, μπαμπά.
Κατανοώ γιατί σ' αρέσει.
Πολύ ψόφιο για σένα;
Μάλλον πήρα απ' τη μαμά.
Πώς το βλέπεις;
Μ' εμάς;
Δεν έχω ιδέα.
Η μαμά σου έκανε κουμάντο.
Ανέκαθεν.
Όχι πως μ' ενοχλούσε.
Απολάμβανα το ταξίδι.
Αλλά πλέον όχι.
Εδώ βρήκα τον εαυτό μου.
Δεν θα μετακομίσω για μια φαντασίωση
εσωτερικής αναζήτησης, που ίσως δεν καταλήξει πουθενά.
Γιατί τότε, θα είμαστε κι οι δυο χαμένοι. Θα καταλήξουμε ένα πικρόχολο ζευγάρι.
Θα επικρίνουμε ο ένας τον άλλον μέχρι να πεθάνουμε.
- Μπαμπά. - Είναι πιθανό.
Προτιμώ να την αφήσω να φύγει
και να μας μείνει κάποια αγάπη,
παρά να την ακολουθήσω, ρισκάροντας να το χάσω κι αυτό.
Πρώτη φορά σ' ακούω να μιλάς έτσι.
Οι άντρες δεν εκδηλώνονται εύκολα.
Μάλλον έτσι συμβαίνει.
Σ' αγαπάω, μπαμπά.
Κι εγώ σ' αγαπάω.
Κι αν δεν τα βρείτε;
Θα χωρίσουμε.
Είναι πιθανό.
Ελπίζω να μη χρειαστεί να το πω ποτέ στη μάνα σου.
Δεν είναι αυτή η προοπτική που είχα κατά νου.
Όσο για το πώς διορθώνεται, δεν έχω καμιά ιδέα απολύτως.
Υποτιτλισμός: Φίλιππος Ηρακλειώτης
Επιμέλεια Παναγιώτης Καρούσος